6.9.2022 г.
BG
Официален вестник на Европейския съюз
C 342/63 Сряда, 16 февруари 2022 r.
16. призовава Комисията да обезпечи процес на одобрение на „активните вещества“ в пестицидите, който да бъде напълно прозрачен и да не води до конфликти на интереси; отбелязва, че Европейската гражданска инициатива, озаглавена „Да спасим пчелите и земеделските стопани“, събра над един милион подписа в ЕС и че тази инициатива приканва към постепенно спиране на употребата на синтетични пестициди в ЕС, към мерки за възстановяване на биологичното разнообразие и за подкрепа на земеделските стопани в прехода към устойчиво земеделие; изисква от Омбудсмана да продължи да проучва съществуващите системи на равнището на ЕС, с цел да се гарантира, че настоящите политики и процедурни гаранции в тази област обезпечават най-високо равнище на защита за човешкото здраве и околната среда, както и че събирането и разглеждането на научни доказателства е напълно прозрачно и точно, и не води до конфликти на интереси; 17. припомня, че през март 2020 г.
Омбудсманът приключи проверка за това как Комисията гарантира, че научните експерти, които ѝ предоставят консултации, не са в положение на конфликт на интереси; призовава Комисията да подобри своите процеси за оценка на независимостта на научните експерти, които ѝ предоставят консултации, включително чрез пълно прилагане на предложенията на Омбудсмана, отправени след неговата проверка по този въпрос, като се гарантира, че съответните експерти не са в положение на конфликт на интереси; 18. насърчава Омбудсмана да започне проверка относно стратегическия подход на Комисията във връзка с разглеждането на петиции, тъй като дейността на Комисията се ограничава единствено до въпросите, разглеждани като стратегически важни или отразяващи структурни проблеми, което следователно изключва отделните случаи и може да засегне правата на гражданите по отношение на подаването на петиции и доброто управление; 19. критикува Комисията за това, че не успя да финализира оценката на въздействието върху устойчивостта преди приключването на търговските преговори между ЕС и Меркосур; припомня позицията на Парламента, че екологичното и социалното въздействие на споразуменията за свободна търговия трябва да се оценяват внимателно, преди сключването на търговски споразумения; 20. критикува решението на държавите членки, председателстващи Съвета, да използват корпоративно спонсориране, тъй като то вреди сериозно на имиджа на ЕС, като подчертава, че е важно в бъдеще да се избягва всякакво спонсориране; счита, че е много важно да се приемат най-строги правила за предотвратяване на подобни практики с оглед на запазване на репутацията и почтеността на Съвета и на ЕС като цяло; призовава държавите членки да изпълняват задължението си да си сътрудничат напълно прозрачно с Европейския омбудсман; 21. приветства работата на Омбудсмана за защита на правото на европейските граждани за достъп до документи, съхранявани от европейските институции, както и за предоставяне на гражданите на документи на всички официални езици на ЕС; приветства инициативата на Омбудсмана за прилагане на бързата процедура за достъпа до преписките с документи, за да може да се вземе решение относно изискваните документи в рамките на 40 работни дни; подчертава, че през 2020 г. средното време за разглеждане на жалби, свързани с предоставянето на публичен достъп, е било една трета в сравнение с времето преди 2018 г., когато бе въведена тази процедура; счита, че е изключително важно да се осигури пълна прозрачност и публичен достъп до документите, съхранявани от европейските институции, за да се гарантира най-високо равнище на защита на демократичните права на гражданите и тяхното доверие в европейските институции; счита, че Регламент (ЕО) No 1049/20012 (3) трябва да се преразгледа приоритетно; изразява съжаление относно факта, че законодателството на ЕС относно достъпа до документи е много остаряло, което пречи и на работата на Омбудсмана по този въпрос; 22. одобрява многократно заявявания ангажимент на Омбудсмана за борба със случаите на кадрова въртележка между държавния и частния сектор, включително и в случая с ЕБО, което накара Органа да се съгласи с препоръките на Омбудсмана, като той възприе нова политика за оценка на ограниченията и забраните за служителите след приключване на техните трудови правоотношения, както и нови процедури за незабавно преустановяване на достъпа до поверителна информация за напускащите служители; 23. призовава Омбудсмана да продължи работата си, за да гарантира своевременно публикуване на имената на служителите на европейски институции, за които е установена „кадрова въртележка“, и да осигури пълна прозрачност на цялата относима информация; 24. приветства започнатото от Омбудсмана проучване във връзка с начина, по който ЕИБ се е справила със случая на бившия си заместник-председател, който след напускането си на банката е кандидатствал за висока позиция в испанската компания „Ибердрола“, а тя е получила значителни по размери заеми от ЕИБ; критикува ЕИБ за това, че не е изпълнила искането на Парламента да включи в Кодекса за поведение на Управителния комитет на ЕИБ разпоредби, които да не
(3)
Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (ОВ L 145, 31.5.2001 г., стр. 43).